title: Provedbena uredba Vijeća (EU) 2020/1536 od 22. listopada 2020. o provedbi Uredbe (EU) 2019/796 o mjerama ograničavanja protiv kibernapada koji predstavljaju prijetnju Uniji ili njezinim državama članicama

text:
                  22.10.2020

                  HR

                  Službeni list Europske unije

                  LI 351/1

         PROVEDBENA UREDBA VIJEĆA (EU) 2020/1536
         od 22. listopada 2020.
         o provedbi Uredbe (EU) 2019/796 o mjerama ograničavanja protiv kibernapada koji predstavljaju prijetnju Uniji ili njezinim državama članicama
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EU) 2019/796 od 17. svibnja 2019. o mjerama ograničavanja protiv kibernapada koji predstavljaju prijetnju Uniji ili njezinim državama članicama (1), a posebno njezin članak 13. stavak 1.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 17. svibnja 2019. donijelo Uredbu (EU) 2019/796.

                     (2)

                     Ciljane mjere ograničavanja protiv kibernapada sa znatnim učinkom koji predstavljaju vanjsku prijetnju Uniji ili njezinim državama članicama neke su od mjera uključenih u okvir Unije za zajednički diplomatski odgovor na zlonamjerne kiberaktivnosti (alati za kiberdiplomaciju) te su ključan instrument za suzbijanje takvih aktivnosti i odgovor na njih.

                     (3)

                     Kako bi se spriječilo, obeshrabrilo i suzbilo kontinuirano i rastuće zlonamjerno ponašanje u kiberprostoru te odgovorilo na njega, dvije fizičke osobe i jedno tijelo trebalo bi uvrstiti na popis fizičkih i pravnih osoba, subjekata i tijela na koje se primjenjuju mjere ograničavanja iz Priloga I. Uredbi (EU) 2019/796. Te osobe i to tijelo odgovorni su za kibernapade sa znatnim učinkom koji predstavljaju vanjsku prijetnju Uniji ili njezinim državama članicama ili su bili uključeni u njih, posebice kibernapad na Njemački savezni parlament (Deutscher Bundestag) u travnju i svibnju 2015.

                     (4)

                     Prilog I. Uredbi (EU) 2019/796 trebalo bi stoga na odgovarajući način izmijeniti,

               DONIJELO JE OVU UREDBU:

            Članak 1.
            Prilog I. Uredbi (EU) 2019/796 mijenja se u skladu s Prilogom ovoj Uredbi.

            Članak 2.
            Ova Uredba stupa na snagu na dan objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 22. listopada 2020.

                  Za Vijeće

                  Predsjednik

               M. ROTH

            (1)  SL L 129 I, 17.5.2019., str. 1.

            PRILOG
            Sljedeći unosi dodaju se na popis fizičkih i pravnih osoba, subjekata i tijela naveden u Prilogu I. Uredbi (EU) 2019/796:

                        A.

                        Fizičke osobe

                                    Ime

                                    Identifikacijski podaci

                                    Obrazloženje

                                    Datum uvrštenja na popis

                                    „7.

                                    Dmitry Sergeyevich BADIN

                                    Дмитрий Сергеевич БАДИН
                                    Datum rođenja: 15. studenoga 1990.
                                    Mjesto rođenja: Kursk, Ruski SFSR (sada Ruska Federacija)
                                    Državljanstvo: rusko
                                    Spol: muški

                                    Dmitry Badin sudjelovao je u kibernapadu sa znatnim učinkom na Njemački savezni parlament (Deutscher Bundestag).
                                    Kao vojni obavještajni časnik 85. glavnog centra za specijalne službe (GTsSS) Glavne uprave Glavnog stožera oružanih snaga Ruske Federacije (GU/GRU) Dmitry Badin bio je dio tima ruskih vojnih obavještajnih časnika koji su izveli kibernapad na Njemački savezni parlament (Deutscher Bundestag) u travnju i svibnju 2015. Taj je kibernapad bio usmjeren na informacijski sustav Parlamenta i nekoliko je dana utjecao na njegovo funkcioniranje. Ukradena je znatna količina podataka i zahvaćeni su računi e-pošte više zastupnika i zastupnica u Parlamentu, kao i račun e-pošte kancelarke Angele Merkel.

                                    22.10.2020.

                                    8.

                                    Igor Olegovich KOSTYUKOV

                                    Игорь Олегович КОСТЮКОВ
                                    Datum rođenja: 21. veljače 1961.
                                    Državljanstvo: rusko
                                    Spol: muški

                                    Igor Kostyukov aktualni je načelnik Glavne uprave Glavnog stožera oružanih snaga Ruske Federacije (GU/GRU), gdje je prethodno obnašao dužnost prvog zamjenika načelnika. Među jedinicama pod njegovim zapovjedništvom nalazi se 85. glavni centar za specijalne službe (GTsSS), poznat i kao ,vojna jedinica 26165՚ (sektorski nadimci: ,APT28՚, ,Fancy Bear՚, ,Sofacy Group՚, ,Pawn Storm՚ i ,Strontium՚).
                                    U tom je svojstvu Igor Kostyukov odgovoran za kibernapade koje je izveo GTsSS, uključujući kibernapade sa znatnim učinkom koji predstavljaju vanjsku prijetnju Uniji ili njezinim državama članicama.
                                    Konkretno, vojni obavještajni časnici GTsSS-a sudjelovali su u kibernapadu na Njemački savezni parlament (Deutscher Bundestag) u travnju i svibnju 2015. te pokušaju kibernapada s ciljem hakiranja bežične mreže Organizacije za zabranu kemijskog oružja (OPCW) u Nizozemskoj u travnju 2018.
                                    Kibernapad na Njemački savezni parlament bio je usmjeren na njegov informacijski sustav i nekoliko je dana utjecao na njegovo funkcioniranje. Ukradena je znatna količina podataka i zahvaćeni su računi e-pošte više zastupnika i zastupnica u Parlamentu, kao i račun e-pošte kancelarke Angele Merkel.

                                    22.10.2020.”

                        B.

                        Pravne osobe, subjekti i tijela

                                    Ime

                                    Identifikacijski podaci

                                    Obrazloženje

                                    Datum uvrštenja na popis

                                    „4.

                                    85. glavni centar za specijalne službe (GTsSS) Glavne uprave Glavnog stožera oružanih snaga Ruske Federacije (GU/GRU)

                                    Adresa: Komsomol’skiy Prospekt, 20, Moskva, 119146, Ruska Federacija

                                    85. glavni centar za specijalne službe (GTsSS) Glavne uprave Glavnog stožera oružanih snaga Ruske Federacije (GU/GRU), poznat i kao .vojna jedinica 26165՚ (sektorski nadimci: ,APT28՚, ,Fancy Bear՚, ,Sofacy Group՚, ,Pawn Storm՚ i ,Strontium՚), odgovoran je za kibernapade sa znatnim učinkom koji predstavljaju vanjsku prijetnju Uniji ili njezinim državama članicama.
                                    Konkretno, vojni obavještajni časnici GTsSS-a sudjelovali su u kibernapadu na Njemački savezni parlament (Deutscher Bundestag) u travnju i svibnju 2015. te pokušaju kibernapada s ciljem hakiranja bežične mreže Organizacije za zabranu kemijskog oružja (OPCW) u Nizozemskoj u travnju 2018.
                                    Kibernapad na Njemački savezni parlament bio je usmjeren na njegov informacijski sustav i nekoliko je dana utjecao na njegovo funkcioniranje. Ukradena je znatna količina podataka i zahvaćeni su računi e-pošte više zastupnika i zastupnica u Parlamentu, kao i račun e-pošte kancelarke Angele Merkel.

                                    22.10.2020.”


title: Provedbena uredba Komisije (EU) 2020/1538 оd 16. listopada 2020. o upisu naziva u registar zaštićenih oznaka izvornosti i zaštićenih oznaka zemljopisnog podrijetla („Pampepato di Terni”/„Panpepato di Terni” (ZOZP))

text:
                  23.10.2020

                  HR

                  Službeni list Europske unije

                  L 353/1

         PROVEDBENA UREDBA KOMISIJE (EU) 2020/1538
         оd 16. listopada 2020.
         o upisu naziva u registar zaštićenih oznaka izvornosti i zaštićenih oznaka zemljopisnog podrijetla („Pampepato di Terni”/„Panpepato di Terni” (ZOZP))
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     U skladu s člankom 50. stavkom 2. točkom (a) Uredbe (EU) br. 1151/2012, zahtjev Italije za upis naziva ”Pampepato di Terni”/”Panpepato di Terni” u registar objavljen je u Službenom listu Europske unije (2).

                     (2)

                     Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, naziv „Pampepato di Terni”/„Panpepato di Terni” potrebno je upisati u registar,

               DONIJELA JE OVU UREDBU:

            Članak 1.
            Naziv „Pampepato di Terni”/„Panpepato di Terni” (ZOZP) upisuje se u registar.
            Naziv iz prvog stavka odnosi se na proizvod iz razreda 2.3. Kruh, fino pecivo, kolači, slastice, keksi i drugi pekarski proizvodi iz Priloga XI. Provedbenoj uredbi Komisije (EU) br. 668/2014 (3).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 16. listopada 2020.

                  Za Komisiju,

                  u ime predsjednice,

               Janusz WOJCIECHOWSKI

                  Član Komisije

            (1)  SL L 343, 14.12.2012., str. 1.

            (2)  SL C 217, 1.7.2020., str. 33.

            (3)  Provedbena uredba Komisije (EU) br. 668/2014 od 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).


title: Provedbena uredba Komisije (EU) 2020/1539 оd 16. listopada 2020. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla „Sainte-Maure de Touraine” (ZOI)

text:
                  23.10.2020

                  HR

                  Službeni list Europske unije

                  L 353/3

         PROVEDBENA UREDBA KOMISIJE (EU) 2020/1539
         оd 16. listopada 2020.
         o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla „Sainte-Maure de Touraine” (ZOI)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Francuske za odobrenje izmjene specifikacije za zaštićenu oznaku izvornosti „Sainte-Maure de Touraine”, registriranu u skladu s Uredbom Komisije (EZ) br. 1107/96 (2) kako je izmijenjena Uredbom Komisije (EZ) br. 828/2003 (3).

                     (2)

                     Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te Uredbe objavila zahtjev za izmjenu u Službenom listu Europske unije (4).

                     (3)

                     Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, izmjenu specifikacije potrebno je odobriti,

               DONIJELA JE OVU UREDBU:

            Članak 1.
            Odobrava se izmjena specifikacije objavljena u Službenom listu Europske unije povezana s nazivom „Sainte-Maure de Touraine” (ZOI).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 16. listopada 2020.

                  Za Komisiju,

                  u ime predsjednice,

               Janusz WOJCIECHOWSKI

                  Član Komisije

            (1)  SL L 343, 14.12.2012., str. 1.

            (2)  Uredba Komisije (EZ) br. 1107/96 od 12. lipnja 1996. o registraciji oznaka zemljopisnog podrijetla i oznaka izvornosti u skladu s postupkom utvrđenim člankom 17. Uredbe Vijeća (EEZ) br. 2081/92 (SL L 148, 21.6.1996., str. 1.).

            (3)  Uredba Komisije (EZ) br. 828/2003 od 14. svibnja 2003. o izmjeni u specifikacijama 16 naziva navedenih u Prilogu Uredbi (EZ) br. 1107/96 o registraciji oznaka zemljopisnog podrijetla i oznaka izvornosti u skladu s postupkom utvrđenim člankom 17. Uredbe Vijeća (EEZ) br. 2081/92 o zaštiti oznaka zemljopisnog podrijetla i oznaka izvornosti za poljoprivredne i prehrambene proizvode (Danablu, Monti Iblei, Lesbos, Beaufort, Salers, Reblochon ili Reblochon de Savoie, Laguiole, Mont d’Or ili Vacherin du Haut-Doubs, Comté, Roquefort, Epoisses de Bourgogne, Brocciu corse ili Brocciu, Sainte-Maure de Touraine, Ossau-Iraty, Dinde de Bresse, Huile essentielle de lavande de Haute-Provence) (SL L 120, 15.5.2003., str. 3.).

            (4)  SL C 211, 25.6.2020., str. 15.


title: Provedbena uredba Komisije (EU) 2020/1540 оd 22. listopada 2020. o izmjeni Provedbene uredbe (EU) 2019/1793 u pogledu sezamova sjemena podrijetlom iz Indije (Tekst značajan za EGP)

text:
                  23.10.2020

                  HR

                  Službeni list Europske unije

                  L 353/4

         PROVEDBENA UREDBA KOMISIJE (EU) 2020/1540
         оd 22. listopada 2020.
         o izmjeni Provedbene uredbe (EU) 2019/1793 u pogledu sezamova sjemena podrijetlom iz Indije
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 178/2002 Europskog parlamenta i Vijeća od 28. siječnja 2002. o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane (1), a posebno njezin članak 53. stavak 1. točku (b) podtočku ii.,
         uzimajući u obzir Uredbu (EU) 2017/625 Europskog parlamenta i Vijeća od 15. ožujka 2017. o službenim kontrolama i drugim službenim aktivnostima kojima se osigurava primjena propisa o hrani i hrani za životinje, pravila o zdravlju i dobrobiti životinja, zdravlju bilja i sredstvima za zaštitu bilja, o izmjeni uredaba (EZ) br. 999/2001, (EZ) br. 396/2005, (EZ) br. 1069/2009, (EZ) br. 1107/2009, (EU) br. 1151/2012, (EU) br. 652/2014, (EU) 2016/429 i (EU) 2016/2031 Europskog parlamenta i Vijeća, uredaba Vijeća (EZ) br. 1/2005 i (EZ) br. 1099/2009 i direktiva Vijeća 98/58/EZ, 1999/74/EZ, 2007/43/EZ, 2008/119/EZ i 2008/120/EZ te o stavljanju izvan snage uredaba (EZ) br. 854/2004 i (EZ) br. 882/2004 Europskog parlamenta i Vijeća, direktiva Vijeća 89/608/EEZ, 89/662/EEZ, 90/425/EEZ, 91/496/EEZ, 96/23/EZ, 96/93/EZ i 97/78/EZ te Odluke Vijeća 92/438/EEZ (Uredba o službenim kontrolama) (2), a posebno njezin članak 47. stavak 2. prvi podstavak točku (b) i članak 54. stavak 4. prvi podstavak točke (a) i (b),
         budući da:

                     (1)

                     Provedbenom uredbom Komisije (EU) 2019/1793 (3) utvrđuju se pravila o privremenom povećanju službenih kontrola pri ulasku u Uniju uvedenih za određenu hranu i hranu za životinje neživotinjskog podrijetla uvezene iz određenih trećih zemalja i posebni uvjeti kojima se uređuje ulazak određene hrane i hrane za životinje iz određenih trećih zemalja u Uniju zbog rizika od kontaminacije mikotoksinima, uključujući aflatoksine, ostacima pesticida, pentaklorfenolom i dioksinima te od mikrobiološke kontaminacije, kako je navedeno u Prilogu II. toj provedbenoj uredbi.

                     (2)

                     Zbog nedavnih incidenata u vezi sa sigurnošću hrane prijavljenih putem sustava brzog uzbunjivanja za hranu i hranu za životinje (RASFF), kako je uspostavljen Uredbom (EZ) br. 178/2002, i informacija o službenim kontrolama sezamova sjemena podrijetlom iz Indije koje države članice provode, potrebno je izmijeniti Prilog II. Provedbenoj uredbi (EU) 2019/1793.

                     (3)

                     U rujnu 2020. preko RASFF-a su prijavljene vrlo visoke razine etilen oksida u određenim serijama sezamova sjemena podrijetlom ili poslanih iz Indije koje su ušle u Uniju. Te su razine više od 1 000 puta veće od maksimalne razine ostataka od 0,05 mg/kg koja se primjenjuje za etilen oksid u skladu s Uredbom (EZ) br. 396/2005 Europskog parlamenta i Vijeća (4).

                     (4)

                     Takva kontaminacija podrazumijeva ozbiljan rizik za zdravlje ljudi u Uniji jer je etilen oksid u skladu s Uredbom (EZ) br. 1272/2008 Europskog parlamenta i Vijeća (5) razvrstan kao mutagen 1.B kategorije, karcinogena tvar 1.B kategorije i reproduktivno toksična tvar 1.B kategorije. Osim toga, etilen oksid nije odobren kao aktivna tvar za uporabu u sredstvima za zaštitu bilja u Uniji.

                     (5)

                     Stoga je radi zaštite zdravlja ljudi u Uniji potrebno utvrditi posebne uvjete u vezi s ostacima pesticida u sezamovom sjemenu iz Indije. Konkretno, u službenom certifikatu, koji u skladu s člankom 11. stavkom 1. Uredbe (EU) 2019/1793 u vezi s njezinim Prilogom II. treba priložiti svim pošiljkama sezamova sjemena iz Indije, trebalo bi navesti i da su proizvodi uzorkovani i analizirani radi praćenja ostataka pesticida u/na proizvodima biljnog podrijetla te da svi rezultati uzorkovanja i analize pokazuju usklađenost sa zakonodavstvom Unije o maksimalnim razinama ostataka pesticida. Certifikatu bi trebalo priložiti rezultate uzorkovanja i analize.

                     (6)

                     S obzirom na trgovinu koja je u tijeku na pošiljke sezamova sjemena podrijetlom iz Indije koje su prije datuma stupanja na snagu ove Uredbe napustile zemlju podrijetla ili zemlju otpreme, ako ta zemlja nije zemlja podrijetla, trebalo bi i dalje primjenjivati zahtjeve koji su se primjenjivali prije tog datuma.

                     (7)

                     Osim toga, kako bi se zaštitilo zdravlje ljudi u Uniji, učestalost provjera identiteta i fizičkih provjera prisutnosti ostataka pesticida na sezamovu sjemenu podrijetlom iz Indije na granicama Unije trebala bi biti 50 %.

                     (8)

                     Provedbenu uredbu (EU) 2019/1793 trebalo bi stoga na odgovarajući način izmijeniti.

                     (9)

                     S obzirom na ozbiljan rizik za zdravlje ljudi koji proizlazi iz kontaminiranih pošiljaka sezamova sjemena podrijetlom iz Indije i na potrebu za poduzimanjem hitnih mjera, ova bi Uredba trebala stupiti na snagu trećeg dana od dana objave.

                     (10)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Izmjena Provedbene uredbe (EU) 2019/1793
            Prilog II. Provedbenoj uredbi (EU) 2019/1793 mijenja se u skladu s Prilogom ovoj Uredbi.

            Članak 2.
            Prijelazne mjere
            Uredba (EU) 2019/1793, kako je glasila prije nego što je izmijenjena ovom Uredbom, nastavlja se primjenjivati na pošiljke sezamova sjemena iz Indije koje su prije datuma stupanja na snagu ove Uredbe napustile zemlju podrijetla ili zemlju otpreme ako ta zemlja nije zemlja podrijetla.

            Članak 3.
            Ova Uredba stupa na snagu trećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 22. listopada 2020.

                  Za Komisiju

                  Predsjednica

               Ursula VON DER LEYEN

            (1)  SL L 31, 1.2.2002., str. 1.

            (2)  SL L 95, 7.4.2017., str. 1.

            (3)  Provedbena uredba Komisije (EU) 2019/1793 оd 22. listopada 2019. o privremenom povećanju službenih kontrola i hitnim mjerama kojima se uređuje ulazak određene robe iz određenih trećih zemalja u Uniju, o provedbi uredaba (EU) 2017/625 i (EZ) br. 178/2002 Europskog parlamenta i Vijeća te stavljanju izvan snage uredaba Komisije (EZ) br. 669/2009, (EU) br. 884/2014, (EU) 2015/175, (EU) 2017/186 i (EU) 2018/1660 (SL L 277, 29.10.2019., str. 89.).

            (4)  Uredba (EZ) br. 396/2005 Europskog parlamenta i Vijeća od 23. veljače 2005. o maksimalnim razinama ostataka pesticida u ili na hrani i hrani za životinje biljnog i životinjskog podrijetla i o izmjeni Direktive Vijeća 91/414/EEZ (SL L 70, 16.3.2005., str. 1.).

            (5)  Uredba (EZ) br. 1272/2008 Europskog parlamenta i Vijeća od 16. prosinca 2008. o razvrstavanju, označivanju i pakiranju tvari i smjesa, o izmjeni i stavljanju izvan snage Direktive 67/548/EEZ i Direktive 1999/45/EZ i o izmjeni Uredbe (EZ) br. 1907/2006 (SL L 353, 31.12.2008., str. 1.).

            PRILOG
            U Prilogu II. točki 1. unos za sezamovo sjeme podrijetlom iz Indije zamjenjuje se sljedećim unosom:

                           Hrana i hrana za životinje (predviđena namjena)

                           Oznaka KN (1)

                           Pododjeljak TARIC

                           Zemlja podrijetla

                           Opasnost

                           Učestalost provjera identiteta i fizičkih provjera (%)

                           „sezamovo sjeme

                                 (hrana)

                           1207 40 90

                              Indija (IN)

                           Salmonella  (*1)

                           20

                           ostaci pesticida  (*2)
                               (*3)

                           50

               (*1)  Uzorkovanje i analize provode se u skladu s postupcima uzorkovanja i analitičkim referentnim metodama utvrđenima u točki 1. podtočki (a) Priloga III. ovoj Uredbi.

               (*2)  Ostaci barem onih pesticida koji su navedeni u programu kontrole donesenom u skladu s člankom 29. stavkom 2. Uredbe (EZ) br. 396/2005 Europskog parlamenta i Vijeća od 23. veljače 2005. o maksimalnim razinama ostataka pesticida u ili na hrani i hrani za životinje biljnog i životinjskog podrijetla i o izmjeni Direktive Vijeća 91/414/EEZ (SL L 70, 16.3.2005., str. 1.) koji se mogu analizirati multirezidualnim metodama temeljenima na tehnikama GC-MS i LC-MS (pesticidi se prate samo u/na proizvodima biljnog podrijetla).

               (*3)  Ostaci etilen oksida (zbroj etilen oksida i 2-klor-etanola, izraženo kao etilen oksid).”


title: Provedbena uredba Komisije (EU) 2020/1546 оd 23. listopada 2020. o utvrđivanju strukture i detaljnih aranžmana u pogledu popisa izvora i metoda koji se upotrebljavaju za izradu agregata bruto nacionalnog dohotka i njihovih sastavnih dijelova u skladu s Europskim sustavom računa (ESA 2010.) (Tekst značajan za EGP)

text:
                  26.10.2020

                  HR

                  Službeni list Europske unije

                  L 354/1

         PROVEDBENA UREDBA KOMISIJE (EU) 2020/1546
         оd 23. listopada 2020.
         o utvrđivanju strukture i detaljnih aranžmana u pogledu popisa izvora i metoda koji se upotrebljavaju za izradu agregata bruto nacionalnog dohotka i njihovih sastavnih dijelova u skladu s Europskim sustavom računa (ESA 2010.)
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2019/516 Europskog parlamenta i Vijeća od 19. ožujka 2019. o usklađivanju bruto nacionalnog dohotka po tržišnim cijenama te stavljanju izvan snage Direktive Vijeća 89/130/EEZ, Euratom i Uredbe Vijeća (EZ, Euratom) br. 1287/2003 (1), a posebno njezin članak 3. stavak 2.,
         budući da:

                     (1)

                     U skladu s člankom 3. stavkom 1. Uredbe (EU) 2019/516 države članice dostavljaju Komisiji (Eurostatu) popis izvora i metoda koje treba upotrebljavati za izradu agregata bruto nacionalnog dohotka po tržišnim cijenama (BND) i njihovih sastavnih dijelova.

                     (2)

                     Ključno je da agregati BND-a i njihovi sastavni dijelovi budu usporedivi među državama članicama te da popis izvora i metoda upotrijebljenih za izradu agregata BND-a i njihovih sastavnih dijelova bude usklađen s relevantnim definicijama i računovodstvenim pravilima ESA-e 2010. (2).

                     (3)

                     Ključno je da države članice dokumentiraju i redovito ažuriraju popise izvora i metoda upotrijebljenih za izradu agregata BND-a i njihovih sastavnih dijelova.

                     (4)

                     Radi lakše provedbe usporedivih analiza, popisi BND-a trebali bi imati zajedničku strukturu, koja se sastoji od unaprijed određenog broja poglavlja i procesnih tablica s brojčanim procjenama za referentnu godinu.

                     (5)

                     Kako bi se provjerili izvori, njihova upotreba i metode koje se upotrebljavaju za izradu agregata BND-a i njihovih sastavnih dijelova, države članice trebale bi Komisiji (Eurostatu) dostaviti najnoviju verziju popisa BND-a u skladu s dogovorenim rokovima.

                     (6)

                     Mjere predviđene ovom Uredbom u skladu su s mišljenjem Odbora za europski statistički sustav,

               DONIJELA JE OVU UREDBU:

            Članak 1.
            Struktura popisa

               1.   Države članice utvrđuju popis izvora i metoda koji se upotrebljavaju za izradu agregata BND-a i njihovih sastavnih dijelova (popis za BND). Popis za BND sastoji se od 10 poglavlja i procesnih tablica za BND.

               2.   Poglavlja su sljedeća:

                           —

                           Poglavlje 1.: Pregled sustava računa,

                           —

                           Poglavlje 2.: Politika revizije i rokovi za reviziju i finalizaciju procjena. Veće revizije od zadnje verzije popisa za BND,

                           —

                           Poglavlje 3.: Proizvodni pristup,

                           —

                           Poglavlje 4.: Dohodovni pristup,

                           —

                           Poglavlje 5.: Rashodovni pristup,

                           —

                           Poglavlje 6.: Postupak uravnoteženja ili integracije i potvrda valjanosti procjena,

                           —

                           Poglavlje 7.: Pregled prilagodbi radi iscrpnosti,

                           —

                           Poglavlje 8.: Prelazak s bruto domaćeg proizvoda (BDP) na BND,

                           —

                           Poglavlje 9.: Glavne upotrijebljene klasifikacije,

                           —

                           Poglavlje 10.: Glavni upotrijebljeni izvori podataka.

               3.   Procesne tablice za BND uključuju:

                           (a)

                           brojčane podatke o procjenama izvršenima u uzastopnim fazama postupka sastavljanja podataka o BND-u za pojedinačne vrste upotrijebljenih izvora i izvršenih usklađenja;

                           (b)

                           brojčane podatke o relativnoj veličini pojedinačnih vrsta upotrijebljenih izvora i prilagodbe izvršene u tom postupku sastavljanja;

                           (c)

                           upućivanja na relevantna poglavlja popisa za BND.

            Članak 2.
            Detaljni aranžmani
            Države članice osiguravaju sljedeće:

                        (a)

                        u opisu izvora i metoda upotrijebljenih za procjenu BND-a iz popisa za BND koriste se pojmovi i definicije u skladu s ESA-om 2010.;

                        (b)

                        opis izvora i metoda upotrijebljenih u procjeni BND-a iz popisa za BND sveobuhvatan je i jasan, odražava postupke koji su bili na snazi u trenutku sastavljanja popisa za BND te uključuje informacije o pretvaranju podataka iz statističkih i administrativnih izvora u procjene nacionalnih računa primjenom konceptualnih prilagodbi radi iscrpnosti i uravnoteženja te postupke potvrde valjanosti;

                        (c)

                        brojčani dokazi, koji moraju biti u skladu s informacijama u procesnim tablicama, navode se za pojedinačne korake postupka sastavljanja BND-a u prethodno navedenom opisu;

                        (d)

                        brojčani dokazi temelje se na zadnjoj godini za koju su dostupne konačne procjene (referentna godina);

                        (e)

                        izvori i metode upotrijebljene za izradu agregata BND-a i njihovih sastavnih dijelova primjenjuju se u sastavljanju podataka u godinama koje slijede nakon referentne godine.

            Članak 3.
            Rokovi za ažuriranje i dostavu

               1.   Države članice dostavljaju Komisiji (Eurostatu) popis za BND do 31. prosinca 2021.

               2.   Naknadna ažuriranja popisa za BND provode se i dostavljaju Komisiji (Eurostatu) u roku od 12 mjeseci od svake veće promjene izvora ili metoda za sastavljanje podataka o BND-u. U svakom slučaju, popis za BND ažurira se najmanje svakih pet godina.

               3.   Države članice dostavljaju popis za BND elektronički, putem jedinstvene ulazne točke za podatke u Komisiji (Eurostatu).

            Članak 4.
            Ova Uredba stupa na snagu dvadesetog dana od dana objave u Službenom listu Europske unije.
            Ova je Uredba u cijelosti obvezujuća i izravno se primjenjuje u svim državama članicama.

            Sastavljeno u Bruxellesu 23. listopada 2020.

                  Za Komisiju

                  Predsjednica

               Ursula VON DER LEYEN

            (1)  SL L 91, 29.3.2019., str. 19.

            (2)  Uredba (EU) br. 549/2013 Europskog parlamenta i Vijeća od 21. svibnja 2013. o Europskom sustavu nacionalnih i regionalnih računa u Europskoj uniji (SL L 174, 26.6.2013., str. 1.).


title: Provedbena uredba Komisije (EU) 2020/1559 оd 26. listopada 2020. o izmjeni Provedbene uredbe (EU) 2017/2470 o utvrđivanju Unijina popisa nove hrane (Tekst značajan za EGP)

text:
                  27.10.2020

                  HR

                  Službeni list Europske unije

                  L 357/7

         PROVEDBENA UREDBA KOMISIJE (EU) 2020/1559
         оd 26. listopada 2020.
         o izmjeni Provedbene uredbe (EU) 2017/2470 o utvrđivanju Unijina popisa nove hrane
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2015/2283 Europskog parlamenta i Vijeća od 25. studenoga 2015. o novoj hrani, o izmjeni Uredbe (EU) br. 1169/2011 Europskog parlamenta i Vijeća i o stavljanju izvan snage Uredbe (EZ) br. 258/97 Europskog parlamenta i Vijeća i Uredbe Komisije (EZ) br. 1852/2001 (1), a posebno njezin članak 12.,
         budući da:

                     (1)

                     U skladu s člankom 8. Uredbe (EU) 2015/2283 Komisija je do 1. siječnja 2018. trebala utvrditi Unijin popis nove hrane koja je odobrena ili za koju je podnesena obavijest na temelju Uredbe (EZ) br. 258/97 Europskog parlamenta i Vijeća (2).

                     (2)

                     Unijin popis nove hrane koja je odobrena ili za koju je podnesena obavijest na temelju Uredbe (EZ) br. 258/97 utvrđen je Provedbenom uredbom Komisije (EU) 2017/2470 (3).

                     (3)

                     Provedbenom uredbom Komisije (EU) 2018/1023 (4) ispravljen je početni Unijin popis nove hrane utvrđen u Prilogu Provedbenoj uredbi (EU) 2017/2470 zamjenom tog Priloga. U međuvremenu je doneseno osam provedbenih uredbi Komisije (EU) 2018/460 (5), (EU) 2018/461 (6), (EU) 2018/462 (7), (EU) 2018/469 (8), (EU) 2018/991 (9), (EU) 2018/1011 (10), (EU) 2018/1018 (11), (EU) 2018/1032 (12) o odobrenju stavljanja na tržište ili proširenja upotrebe nove hrane. Tim provedbenim uredbama ažuriran je i popis Unije. Međutim, ta nova hrana i proširenja upotrebe nove hrane više se ne nalaze na popisu, kako je zamijenjen Provedbenom uredbom (EU) 2018/1023.

                     (4)

                     Radi jasnoće i pravne sigurnosti Unijin popis nove hrane utvrđen u Prilogu Provedbenoj uredbi (EU) 2017/2470 trebalo bi stoga izmijeniti kako bi se ta nova hrana i proširenja upotrebe nove hrane ponovno uvrstili na popis Unije. Budući da su ta nova hrana i proširenja upotrebe nove hrane bili uvršteni na popis Unije do stupanja na snagu Provedbene uredbe (EU) 2018/1023 13. kolovoza 2018., ova bi se Uredba trebala primjenjivati od tog datuma.

                     (5)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Prilog Provedbenoj uredbi (EU) 2017/2470 mijenja se u skladu s Prilogom ovoj Uredbi.

            Članak 2.
            Ova Uredba stupa na snagu na dan objave u Službenom listu Europske unije.
            Primjenjuje se od 13. kolovoza 2018.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 26. listopada 2020.

                  Za Komisiju

                  Predsjednica

               Ursula VAN DER LEYEN

            (1)  SL L 327, 11.12.2015., str. 1.

            (2)  Uredba (EZ) br. 258/97 Europskog parlamenta i Vijeća od 27. siječnja 1997. o novoj hrani i sastojcima nove hrane (SL L 43, 14.2.1997., str. 1.).

            (3)  Provedbena uredba Komisije (EU) 2017/2470 оd 20. prosinca 2017. o utvrđivanju Unijina popisa nove hrane u skladu s Uredbom (EU) 2015/2283 Europskog parlamenta i Vijeća o novoj hrani (SL L 351, 30.12.2017., str. 72.).

            (4)  Provedbena uredba Komisije (EU) 2018/1023 оd 23. srpnja 2018. o ispravku Provedbene uredbe (EU) 2017/2470 o utvrđivanju Unijina popisa nove hrane (SL L 187, 24.7.2018., str. 1.).

            (5)  Provedbena uredba Komisije (EU) 2018/460 оd 20. ožujka 2018. o odobravanju stavljanja na tržište florotaninâ iz alge Ecklonia cava kao nove hrane u skladu s Uredbom (EU) 2015/2283 Europskog parlamenta i Vijeća i o izmjeni Provedbene uredbe Komisije (EU) 2017/2470 (SL L 78, 21.3.2018., str. 2.).

            (6)  Provedbena uredba Komisije (EU) 2018/461 оd 20. ožujka 2018. o odobravanju proširenja uporabe ekstrakta bogatog taksifolinom kao nove hrane u skladu s Uredbom (EU) 2015/2283 Europskog parlamenta i Vijeća i o izmjeni Provedbene uredbe Komisije (EU) 2017/2470 (SL L 78, 21.3.2018., str. 7.).

            (7)  Provedbena uredba Komisije (EU) 2018/462 оd 20. ožujka 2018. o odobravanju proširenja uporabe L-ergotioneina kao nove hrane u skladu s Uredbom (EU) 2015/2283 Europskog parlamenta i Vijeća i o izmjeni Provedbene uredbe Komisije (EU) 2017/2470 (SL L 78, 21.3.2018., str. 11.).

            (8)  Provedbena uredba Komisije (EU) 2018/469 оd 21. ožujka 2018. o odobravanju stavljanja na tržište ekstrakta triju biljnih korijena (Cynanchum wilfordii Hemsley, Phlomis umbrosa Turcz. i Angelica gigas Nakai) kao nove hrane na temelju Uredbe (EU) 2015/2283 Europskog parlamenta i Vijeća i o izmjeni Provedbene uredbe Komisije (EU) 2017/2470 (SL L 79, 22.3.2018., str. 11.).

            (9)  Provedbena uredba Komisije (EU) 2018/991 оd 12. srpnja 2018. o odobrenju stavljanja na tržište hidrolizata lizozima iz bjelanjka kokošjeg jaja kao nove hrane u skladu s Uredbom (EU) 2015/2283 Europskog parlamenta i Vijeća i o izmjeni Provedbene uredbe Komisije (EU) 2017/2470 (SL L 177, 13.7.2018., str. 9.).

            (10)  Provedbena uredba Komisije (EU) 2018/1011 оd 17. srpnja 2018. o odobravanju proširenja razina uporabe gljiva tretiranih UV zračenjem kao nove hrane u skladu s Uredbom (EU) 2015/2283 Europskog parlamenta i Vijeća i o izmjeni Provedbene uredbe Komisije (EU) 2017/2470 (SL L 181, 18.7.2018., str. 4.).

            (11)  Provedbena uredba Komisije (EU) 2018/1018 оd 18. srpnja 2018. o odobravanju proširenja uporabe pekarskog kvasca tretiranog UV zračenjem (Saccharomyces cerevisiae) kao nove hrane u skladu s Uredbom (EU) 2015/2283 Europskog parlamenta i Vijeća i o izmjeni Provedbene uredbe Komisije (EU) 2017/2470 (SL L 183, 19.7.2018., str. 9.).

            (12)  Provedbena uredba Komisije (EU) 2018/1032 оd 20. srpnja 2018. o odobravanju proširenja upotrebe ulja dobivenog iz mikroalgi Schizochytrium sp. kao nove hrane u skladu s Uredbom (EU) 2015/2283 Europskog parlamenta i Vijeća i o izmjeni Provedbene uredbe Komisije (EU) 2017/2470 (SL L 185, 23.7.2018., str. 9.).

            PRILOG
            Prilog se mijenja kako slijedi:

                        1.

                        Tablica 1. (Odobrena nova hrana) mijenja se kako slijedi:

                                    (a)

                                    sljedeći unos umeće se između unosa za „Ulje od biljke Echium plantagineum” i unosa za „Hidrolizat jajne ovojnice”:

                                                Odobrena nova hrana

                                                Uvjeti pod kojima se nova hrana može upotrebljavati

                                                Dodatni posebni zahtjevi za označivanje proizvoda

                                                Ostali zahtjevi

                                                „Florotanini iz alge Ecklonia cava

                                                   Određena kategorija hrane

                                                   Najveće dopuštene količine

                                                Pri označivanju hrane koja sadržava novu hranu navodi se „Florotanini iz alge Ecklonia cava”.
                                                Na dodacima prehrani koji sadržavaju florotanine iz alge Ecklonia cava navodi se sljedeća izjava:

                                                            (a)

                                                            Ovaj dodatak prehrani ne smiju konzumirati djeca i adolescenti mlađi od dvanaest/četrnaest/osamnaest (*) godina.

                                                            (b)

                                                            Ovaj dodatak prehrani ne smiju konzumirati osobe oboljele od bolesti štitnjače ili osobe koje su svjesne da su izložene riziku razvoja bolesti štitnjače ili za koje je utvrđeno da su u rizičnoj skupini osoba koje bi mogle razviti bolest štitnjače.

                                                            (c)

                                                            Ovaj dodatak prehrani ne smije se konzumirati ako se konzumiraju drugi dodaci prehrani koji sadržavaju jod.

                                                            (*)

                                                            Ovisno o dobnoj skupini kojoj je dodatak prehrani namijenjen.”

                                                Dodaci prehrani u smislu Direktive 2002/46/EZ namijenjeni općoj populaciji, isključujući djecu mlađu od 12 godina

                                                163 mg dnevno za adolescente u dobi od 12 do 14 godina
                                                230 mg dnevno za adolescente starije od 14
                                                263 mg dnevno za odrasle

                                    (b)

                                    unos za „Ekstrakt bogat taksifolinom” zamjenjuje se sljedećim:

                                                „Ekstrakt bogat taksifolinom

                                                   Određena kategorija hrane

                                                   Najveće dopuštene količine

                                                Pri označivanju hrane koja sadržava novu hranu navodi se „Ekstrakt bogat taksifolinom”

                                                Obični jogurt/voćni jogurt(*)

                                                0,020 g/kg

                                                Kefir(*)

                                                0,008 g/kg

                                                Mlaćenica(*)

                                                0,005 g/kg

                                                Mlijeko u prahu(*)

                                                0,052 g/kg

                                                Vrhnje(*)

                                                0,070 g/kg

                                                Kiselo vrhnje(*)

                                                0,050 g/kg

                                                Sir(*)

                                                0,090 g/kg

                                                Maslac(*)

                                                0,164 g/kg

                                                Čokoladne slastice

                                                0,070 g/kg

                                                Bezalkoholna pića

                                                0,020 g/L

                                                Dodaci prehrani u smislu Direktive 2002/46/EZ namijenjeni općoj populaciji, isključujući dojenčad, malu djecu, djecu i adolescente mlađe od 14 godina

                                                100 mg/dan

                                                            (*)

                                                            Upotrebom ekstrakta bogatog taksifolinom u mliječnim proizvodima ne može se u cijelosti ili djelomično nadomjestiti bilo koji sastojak mlijeka.”

                                    (c)

                                    unos za „L-ergotionein” zamjenjuje se sljedećim:

                                                „L-ergotionein

                                                   Određena kategorija hrane

                                                   Najveće dopuštene količine

                                                Pri označivanju hrane koja sadržava novu hranu navodi se „L-ergotionein”

                                                Bezalkoholna pića

                                                0,025 g/kg

                                                Mliječni napitci

                                                0,025 g/kg

                                                „Svježi” mliječni proizvodi (*)

                                                0,040 g/kg

                                                Žitne pločice

                                                0,2 g/kg

                                                Čokoladne slastice

                                                0,25 g/kg

                                                Dodaci prehrani u smislu Direktive 2002/46/EZ

                                                30 mg dnevno za opću populaciju (osim za trudnice i dojilje)
                                                20 mg dnevno za djecu stariju od tri godine

                                                            (*)

                                                            Pri uporabi u mliječnim proizvodima L-ergotionein ne može u cijelosti ili djelomično nadomjestiti bilo koji sastojak mlijeka.”

                                    (d)

                                    sljedeći unos umeće se između unosa za „L-ergotionein” i unosa za „Natrijev željezov EDTA”:

                                                „Ekstrakt triju biljnih korijena (Cynanchum wilfordii Hemsley, Phlomis umbrosa Turcz. i Angelica gigas Nakai)

                                                   Određena kategorija hrane

                                                   Najveće dopuštene količine

                                                Pri označivanju hrane koja sadržava novu hranu navodi se „ekstrakt triju biljnih korijena (Cynanchum wilfordii Hemsley, Phlomis umbrosa Turcz. i Angelica gigas Nakai)”.
                                                Pri označivanju dodataka hrani koji sadržavaju ekstrakt mješavine triju biljnih korijena u neposrednoj blizini popisa sastojaka navodi se izjava u kojoj se navodi da ga ne bi trebali konzumirati pojedinci s utvrđenom alergijom na celer.”

                                                Dodaci prehrani u smislu Direktive 2002/46/EZ namijenjeni odrasloj populaciji

                                                175 mg na dan

                                    (e)

                                    sljedeći unos umeće se između unosa za „Oleorezin likopena iz rajčice” i unosa za „Magnezij citrat malat”:

                                                „Hidrolizat lizozima iz bjelanjka kokošjeg jaja

                                                   Određena kategorija hrane

                                                   Najveće dopuštene količine

                                                Oznaka nove hrane na etiketi na dodacima prehrani koji je sadržavaju glasi „Hidrolizat lizozima iz bjelanjka kokošjeg jaja”.”

                                                Dodaci prehrani u smislu Direktive 2002/46/EZ namijenjeni odrasloj populaciji

                                                1 000  mg na dan

                                    (f)

                                    unos za „Gljive (Agaricus bisporus) tretirane UV zračenjem” zamjenjuje se sljedećim:

                                                „Gljive (Agaricus bisporus) tretirane UV zračenjem

                                                   Određena kategorija hrane

                                                   Najveće dopuštene količine vitamina D2

                                                            1.

                                                            Na oznaci nove hrane ili hrane koja sadržava tu novu hranu navodi se „Gljive (Agaricus bisporus) tretirane UV zračenjem”.

                                                            2.

                                                            Na oznaci nove hrane ili hrane koja sadržava tu novu hranu navodi se „kontrolirani tretman svjetlom upotrijebljen je radi povećanja razina vitamina D” ili „tretman UV zračenjem upotrijebljen je radi povećanja razina vitamina D2”.”

                                                Gljive (Agaricus bisporus)

                                                20 μg vitamina D2/100 g svježe mase

                                    (g)

                                    unos za „Pekarski kvasac (Saccharomyces cerevisiae) tretiran UV zračenjem” zamjenjuje se sljedećim:

                                                „Pekarski kvasac tretiran UV zračenjem (Saccharomyces cerevisiae)

                                                   Određena kategorija hrane

                                                   Najveće dopuštene količine vitamina D2

                                                Pri označivanju hrane koja sadržava novu hranu navodi se „Kvasac s vitaminom D” ili „Kvasac s vitaminom D2”.

                                                Kruh i pecivo od dizanog tijesta

                                                5 μg vitamina D2/100 g

                                                Fini pekarski proizvodi od dizanog tijesta

                                                5 μg vitamina D2/100 g

                                                Dodaci prehrani u smislu Direktive 2002/46/EZ

                                                Pretpakirani svježi ili suhi kvasac za kućnu uporabu

                                                45 μg/100 g za svježi kvasac
                                                200 μg/100 g za suhi kvasac

                                                            1.

                                                            Pri označivanju hrane koja sadržava novu hranu navodi se „Kvasac s vitaminom D” ili „Kvasac s vitaminom D2”.

                                                            2.

                                                            Pri označivanju nove hrane navodi se izjava da je ta nova hrana namijenjena samo za pečenje i da je ne bi trebalo jesti sirovu.

                                                            3.

                                                            Pri označivanju nove hrane navode se upute za uporabu za krajnje korisnike tako da se ne premašuje najveća dopuštena koncentracija vitamina D2 od 5 μg/100 g u gotovim proizvodima pečenima u kućanstvu.”

                                    (h)

                                    Unos za „Ulje od mikroalge Schizochytrium sp. (T18)” zamjenjuje se sljedećim:

                                                „Ulje od mikroalge Schizochytrium sp. (T18)

                                                   Određena kategorija hrane

                                                   Najveće dopuštene količine

                                                Pri označivanju hrane koja sadržava novu hranu navodi se ‚Ulje od mikroalge Schizochytrium sp.’”

                                                Mliječni proizvodi, osim mliječnih napitaka

                                                200 mg/100 g ili za sireve 600 mg/100 g

                                                Mliječni analozi, osim napitaka

                                                200 mg/100 g ili za analoge sireva 600 mg/100 g

                                                Mazive masti i preljevi

                                                600 mg/100 g

                                                Žitarice za doručak

                                                500 mg/100 g

                                                Dodaci prehrani u smislu Direktive 2002/46/EZ

                                                250 mg DHK dnevno za opću populaciju

                                                450 mg DHK dnevno za trudnice i dojilje

                                                Zamjena za cjelodnevnu prehranu pri redukcijskoj dijeti u smislu Uredbe (EU) br. 609/2013 i zamjene za jedan ili više obroka pri redukcijskoj dijeti

                                                250 mg po obroku

                                                Mliječni napitci i slični proizvodi namijenjeni maloj djeci

                                                200 mg/100 g

                                                Hrana namijenjena osobama s povećanom tjelesnom aktivnošću, posebno sportašima

                                                Hrana pri čijem se označivanju navodi izjava o odsutnosti ili smanjenoj prisutnosti glutena u skladu sa zahtjevima iz Provedbene uredbe Komisije (EU) br. 828/2014

                                                Hrana za posebne medicinske potrebe u smislu Uredbe (EU) br. 609/2013

                                                U skladu s posebnim prehrambenim potrebama osoba kojima su proizvodi namijenjeni

                                                Pekarski proizvodi (kruh, pecivo i slatki keksi)

                                                200 mg/100 g

                                                Žitne pločice

                                                500 mg/100 g

                                                Masti za kuhanje

                                                360 mg/100 g

                                                Bezalkoholna pića (uključujući mliječne analoge i mliječne napitke)

                                                80 mg/100 ml

                                                Početna i prijelazna hrana za dojenčad u smislu Uredbe (EU) br. 609/2013

                                                U skladu s Uredbom (EU) br. 609/2013

                                                Prerađena hrana na bazi žitarica i dječja hrana za dojenčad i malu djecu u smislu Uredbe (EU) br. 609/2013

                                                200 mg/100 g

                                                Kašice od voća/povrća

                                                100 mg/100 g

                        2.

                        Tablica 2. (Specifikacije) mijenja se kako slijedi:

                                    (a)

                                    sljedeći unos umeće se između unosa za „Ulje od biljke Echium plantagineum” i unosa za „Hidrolizat jajne ovojnice”:

                                                Odobrena nova hrana

                                                Specifikacije

                                                „Florotanini iz alge Ecklonia cava

                                                   Opis/definicija

                                                Florotanini iz alge Ecklonia cava dobivaju se alkoholnom ekstrakcijom iz jestive morske alge Ecklonia cava. Ekstrakt je prah tamnosmeđe boje bogat florotaninima, odnosno polifenolnim spojevima koji su sekundarni metaboliti nekih vrsta smeđih algi.

                                                   Svojstva/sastav

                                                Sadržaj florotanina: 90 ± 5 %
                                                Antioksidacijska aktivnost: > 85 %
                                                Vlaga: < 5 %
                                                Pepeo: < 5 %

                                                   Mikrobiološki kriteriji

                                                Ukupan broj živih stanica: < 3 000  CFU/g
                                                Plijesan/kvasac: < 300 CFU/g
                                                Koliformi: negativan test

                                                   Salmonella spp.: negativan test

                                                   Staphylococcus aureus: negativan test

                                                   Teški metali i halogeni

                                                Olovo: < 3,0 mg/kg
                                                Živa: < 0,1 mg/kg
                                                Kadmij: < 3,0 mg/kg
                                                Arsen: < 25,0 mg/kg
                                                Anorganski arsen: < 0,5 mg/kg
                                                Jod: 150,0 – 650,0 mg/kg
                                                CFU: jedinice koje tvore kolonije”

                                    (b)

                                    unos za „Definiciju” za „Ekstrakt bogat taksifolinom” zamjenjuje se sljedećim:

                                                „Ekstrakt bogat taksifolinom

                                                   Definicija

                                                Kemijski naziv: [(2R,3R)-2-(3,4 dihidroksifenil)-3,5,7-trihidroksi-2,3-dihidrokromen-4-on, poznat i pod nazivom (+) trans (2R,3R)- dihidrokvercetin] i s najviše 2 % cis oblika”

                                    (c)

                                    sljedeći unos umeće se između unosa za „L-ergotionein” i unosa za „Natrijev željezov EDTA”:

                                                „Ekstrakt triju biljnih korijena (Cynanchum wilfordii Hemsley, Phlomis umbrosa Turcz. i Angelica gigas Nakai)

                                                   Opis/definicija

                                                Mješavina triju biljnih korijena jest žućkastosmeđi fini prah dobiven ekstrakcijom toplom vodom, koncentracijom isparavanjem i sušenjem raspršivanjem

                                                   Sastav ekstrakta mješavine triju biljnih korijena

                                                Korijen Cynanchum wilfordii: 32,5 % masenog udjela
                                                Korijen Phlomis umbrosa: 32,5 % masenog udjela
                                                Korijen Angelica gigas: 35,0 % masenog udjela

                                                   Specifikacije

                                                Gubitak pri sušenju: najviše 100 mg/g

                                                   Analiza

                                                Cimetna kiselina: 0,012 – 0,039 mg/g
                                                Shanzhiside metil ester: 0,20 – 1,55 mg/g
                                                Nodakenin: 3,35 – 10,61 mg/g
                                                Metoksalen: < 3 mg/g
                                                Fenoli: 13,0 – 40,0 mg/g
                                                Kumarini: 13,0 – 40,0 mg/g
                                                Iridoidi: 13,0 – 39,0 mg/g
                                                Saponini: 5,0 – 15,5 mg/g

                                                   Hranjivi sastojci

                                                Ugljikohidrati: 600 – 880 mg/g
                                                Bjelančevine: 70 – 170 mg/g
                                                Masti: < 4 mg/g

                                                   Mikrobiološki parametri

                                                Ukupan broj živih mikroorganizama: < 5 000  CFU/g
                                                Plijesan i kvasac ukupno: < 100 CFU/g
                                                Koliformne bakterije: < 10 CFU/g

                                                   Salmonella: negativan nalaz/25 g

                                                   Escherichia coli: negativan nalaz/25 g

                                                   Staphylococcus aureus: negativan nalaz/25 g

                                                   Teški metali

                                                Olovo: < 0,65 mg/kg
                                                Arsen: < 3,0 mg/kg
                                                Živa: < 0,1 mg/kg
                                                Kadmij: < 1,0 mg/kg
                                                CFU: jedinice koje tvore kolonije”

                                    (d)

                                    sljedeći unos umeće se između unosa za „Oleorezin likopena iz rajčice” i unosa za „Magnezij citrat malat”:

                                                „Hidrolizat lizozima iz bjelanjka kokošjeg jaja

                                                   Opis/definicija

                                                Hidrolizat lizozima iz bjelanjka kokošjeg jaja dobiva se enzimskim postupkom iz lizozima iz bjelanjka kokošjeg jaja uz uporabu suptilizina Bacillus licheniformis.
                                                Proizvod je prah bijele do svijetložute boje.

                                                   Specifikacija

                                                Protein (TN(*) x 5,30): 80 – 90 %
                                                Triptofan: 5 – 7 %
                                                Udio triptofana/LNAA(**): 0,18 – 0,25
                                                Stupanj hidrolize: 19 – 25 %
                                                Vlaga: < 5 %
                                                Pepeo: < 10 %
                                                Natrij: < 6 %

                                                   Teški metali

                                                Arsen: < 1 ppm
                                                Olovo: < 1 ppm
                                                Kadmij: < 0,5 ppm
                                                Živa: < 0,1 ppm

                                                   Mikrobiološki kriteriji

                                                Aerobne bakterije ukupno: < 103 CFU/g
                                                Kvasac i plijesni ukupno: < 102 CFU/g
                                                Enterobakterije: < 10 CFU/g

                                                   Salmonella spp.: odsutnost u 25 g

                                                   Escherichia coli: odsutnost u 10 g

                                                   Staphylococcus aureus: odsutnost u 10 g

                                                   Pseudomonas aeruginosa: odsutnost u 10 g

                                                            (*)

                                                            TN: ukupni dušik

                                                            (**)

                                                            LNAA: velike neutralne aminokiseline”

                                    (e)

                                    unos za „Gljive (Agaricus bisporus) tretirane UV zračenjem” zamjenjuje se sljedećim:

                                                „Gljive (Agaricus bisporus) tretirane UV zračenjem

                                                   Opis/definicija

                                                Komercijalno uzgojene gljive Agaricus bisporus na koje se nakon berbe primjenjuje tretman UV svjetlom.
                                                UV zračenje: postupak zračenja ultraljubičastim svjetlom unutar raspona valnih duljina od 200 do 800 nm.

                                                   Vitamin D2

                                                Kemijski naziv: (3β,5Z,7E,22E)-9,10-sekoergosta-5,7,10(19),22-tetraen-3-ol
                                                Istoznačnica: ergokalciferol
                                                CAS br.: 50-14-6
                                                Molekulska masa: 396,65 g/mol

                                                   Sadržaj

                                                Vitamin D2 u konačnom proizvodu: 5 – 20 μg/100 g svježe mase pri isteku roka trajanja.”

                                    (f)

                                    unos za „Pekarski kvasac (Saccharomyces cerevisiae) tretiran UV zračenjem” zamjenjuje se sljedećim:

                                                „Pekarski kvasac tretiran UV zračenjem (Saccharomyces cerevisiae)

                                                   Opis/definicija

                                                Pekarski kvasac (Saccharomyces cerevisiae) podvrgava se ultraljubičastom zračenju kako bi se potaknulo pretvaranje ergosterola u vitamin D2 (ergokalciferol). Sadržaj vitamina D2 u koncentratu kvasca varira od 800 000  do 3 500 000  IU vitamina D/100 g (200 – 875 μg/g). Kvasac može biti inaktiviran.
                                                Koncentrat kvasca miješa se s običnim pekarskim kvascem kako se ne bi premašila najviša dopuštena razina u pretpakiranom svježem ili suhom kvascu za kućnu uporabu.
                                                Sipka zrnca boje kože.

                                                   Vitamin D2

                                                Kemijski naziv: (5Z,7E,22E)-(3S)-9,10-sekoergosta-5,7,10(19),22-tetraen-3-ol
                                                Istoznačnica: ergokalciferol
                                                CAS br.: 50-14-6
                                                Molekulska masa: 396,65 g/mol

                                                   Mikrobiološki kriteriji za koncentrat kvasca

                                                Koliformi: ≤ 103/g

                                                   Escherichia coli: ≤ 10/g

                                                   Salmonella: nije prisutna u 25 g”


title: Provedbena uredba Komisije (EU) 2020/1560 оd 26. listopada 2020. o izmjeni Priloga VI. Uredbi (EZ) br. 152/2009 u kojem su utvrđene analitičke metode za određivanje sastojaka životinjskog podrijetla u okviru službene kontrole hrane za životinje (Tekst značajan za EGP)

text:
                  27.10.2020

                  HR

                  Službeni list Europske unije

                  L 357/17

         PROVEDBENA UREDBA KOMISIJE (EU) 2020/1560
         оd 26. listopada 2020.
         o izmjeni Priloga VI. Uredbi (EZ) br. 152/2009 u kojem su utvrđene analitičke metode za određivanje sastojaka životinjskog podrijetla u okviru službene kontrole hrane za životinje
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2017/625 Europskog parlamenta i Vijeća od 15. ožujka 2017. o službenim kontrolama i drugim službenim aktivnostima kojima se osigurava primjena propisa o hrani i hrani za životinje, pravila o zdravlju i dobrobiti životinja, zdravlju bilja i sredstvima za zaštitu bilja, o izmjeni uredaba (EZ) br. 999/2001, (EZ) br. 396/2005, (EZ) br. 1069/2009, (EZ) br. 1107/2009, (EU) br. 1151/2012, (EU) br. 652/2014, (EU) 2016/429 i (EU) 2016/2031 Europskog parlamenta i Vijeća, uredaba Vijeća (EZ) br. 1/2005 i (EZ) br. 1099/2009 i direktiva Vijeća 98/58/EZ, 1999/74/EZ, 2007/43/EZ, 2008/119/EZ i 2008/120/EZ te o stavljanju izvan snage uredaba (EZ) br. 854/2004 i (EZ) br. 882/2004 Europskog parlamenta i Vijeća, direktiva Vijeća 89/608/EEZ, 89/662/EEZ, 90/425/EEZ, 91/496/EEZ, 96/23/EZ, 96/93/EZ i 97/78/EZ te Odluke Vijeća 92/438/EEZ (1), a posebno njezin članak 34. stavak 6.,
         budući da:

                     (1)

                     Uredbom Komisije (EZ) br. 152/2009 (2) utvrđene su metode testiranja koje se primjenjuju kao potpora službenim kontrolama u cilju provedbe zabrane uporabe prerađenih životinjskih bjelančevina u hrani za životinje koje se koriste za proizvodnju hrane. To uključuje analitičke metode za određivanje sastojaka životinjskog podrijetla u okviru službene kontrole hrane za životinje, koje su opisane u Prilogu VI. toj uredbi i koje se provode svjetlosnom mikroskopijom ili lančanom reakcijom polimerazom (PCR).

                     (2)

                     Referentni laboratorij Europske unije za životinjske bjelančevine u hrani za životinje i nacionalni referentni laboratoriji u državama članicama naišli su na poteškoće pri tumačenju rezultata dobivenih primjenom metode svjetlosne mikroskopije opisane u Prilogu VI. Uredbi (EZ) br. 152/2009.

                     (3)

                     Kako bi se osigurala pravna jasnoća i sigurnost te izbjegla različita tumačenja, primjereno je izmijeniti određene odredbe Priloga VI.

                     (4)

                     Konkretno, dijagram toka pregleda za otkrivanje životinjskih čestica u krmnoj smjesi i krmivu trebalo bi izmijeniti kako bi se razjasnile situacije u kojima je za zaključivanje analize potrebno samo jedno određivanje. Trebalo bi detaljnije opisati i prikaz rezultata. Naposljetku, na temelju iskustva stečenog u posljednjih šest godina primjene metode trebalo bi prilagoditi svojstva opreme i pripremu uzoraka.

                     (5)

                     Prilog VI. Uredbi (EZ) br. 152/2009 trebalo bi stoga na odgovarajući način izmijeniti.

                     (6)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Prilog VI. Uredbi (EZ) br. 152/2009 mijenja se u skladu s Prilogom ovoj Uredbi.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 26. listopada 2020.

                  Za Komisiju

                  Predsjednica

               Ursula VON DER LEYEN

            (1)  SL L 95, 7.4.2017., str. 1.

            (2)  Uredba Komisije (EZ) br. 152/2009 od 27. siječnja 2009. o utvrđivanju metoda uzorkovanja i analize za službenu kontrolu hrane za životinje (SL L 54, 26.2.2009., str. 1.).

            PRILOG
            Prilog VI. Uredbi (EZ) br. 152/2009 mijenja se kako slijedi:

                        (1)

                        točka 2.1.1. zamjenjuje se sljedećim:
                        „Načelo

                        Sastojci životinjskog podrijetla koji mogu biti prisutni u krmivima i krmnim smjesama poslanima na analizu identificiraju se na temelju tipičnih i mikroskopski prepoznatljivih karakteristika kao što su mišićna vlakna i ostale čestice mesa, hrskavica, kosti, rogovi, dlaka, čekinje, krv, kapljice mlijeka, kristali laktoze, perje, ljuske jaja, riblje kosti i krljušt.”

                        (2)

                        točka 2.1.2.1.3.2. zamjenjuje se sljedećim:
                        „Glicerol (nerazrijeđen, viskoznost: 1 490 cP) ili sredstvo za pripremu preparata s ekvivalentnim svojstvima za pripremu privremenih preparata.”

                        (3)

                        točka 2.1.2.2.2. zamjenjuje se sljedećim:
                        „Pribor za mljevenje: nož ili mlin s rotorom. Ako se koristi mlin s rotorom zabranjena je upotreba mlinskih sitâ ≤ 0,5 mm.”

                        (4)

                        točka 2.1.2.2.3. zamjenjuje se sljedećim:
                        „Sita s mrežicom kvadratnih očica širine 0,25 mm i 1 mm. Osim kod prethodnog prosijavanja uzorka, promjer sita ne smije biti veći od 10 cm kako bi se izbjegao gubitak materijala. Kalibracija sita nije potrebna.”

                        (5)

                        točki 2.1.2.2. dodaju se sljedeće točke:

                                    „2.1.2.2.9

                                    Laboratorijska peć

                                    2.1.2.2.10

                                    Centrifuga

                                    2.1.2.2.11

                                    Filtar papir: kvalitativni celulozni filtar (veličine pora 4–11 μm).”

                        (6)

                        točka 2.1.3.1. zamjenjuje se sljedećim:
                        „Uzorkovanje
                        Koristi se reprezentativni uzorak uzet u skladu s odredbama iz Priloga I. ovoj Uredbi.”

                        (7)

                        točka 2.1.3.3.1. zamjenjuje se sljedećim:
                        „Sušenje uzorka: uzorci sa sadržajem vlage > 14 % suše se prije rukovanja u skladu s Prilogom III. ovoj Uredbi.”

                        (8)

                        točka 2.1.3.3.2. zamjenjuje se sljedećim:
                        „Prethodno prosijavanje uzorka: kako bi se prikupile informacije o mogućem okolišnom zagađenju hrane za životinje, preporučuje se da se hrana u peletima i zrnu prethodno prosije na 1 mm i da se dvije dobivene frakcije, koje se moraju smatrati različitim uzorcima, zatim odvojeno pripreme i analiziraju te da se o njima odvojeno izvijesti.”

                        (9)

                        zadnji odlomak točke 2.1.3.3.4. zamjenjuje se sljedećim:
                        „Talog se prikuplja na filtar papiru koji se stavlja u lijevak kako bi se omogućilo odvajanje preostalog trikloretilena (TCE) i pritom izbjeglo nakupljanje masti u talogu. Talog se zatim suši. Preporučuje se da se talog zatim izvaže (s preciznošću od 0,001 g) u svrhu kontrole faze sedimentacija. Konačno, osim ako se prosijavanje smatra nepotrebnim, talog se prosijava na 0,25 mm te se dvije dobivene frakcije ispituju.”

                        (10)

                        prva rečenica točke 2.1.4.1. zamjenjuje se sljedećim:
                        „Mikroskopski preparati pripremaju se od taloga i, po izboru laboranta, od flotata ili sirovine.”

                        (11)

                        točka 2.1.4.2., uključujući njezine dijagrame 1. i 2., zamjenjuje se sljedećim:
                        „Dijagram toka pregleda za određivanje životinjskih čestica u krmnim smjesama i krmivima
                        Pripremljeni mikroskopski preparati promatraju se u skladu s dijagramima toka pregleda propisanima u dijagramima 1. i 2.
                        Mikroskopski pregledi provode se koristeći sastavljeni mikroskop na talogu i, po izboru laboranta, na flotatu ili na sirovini. Uz sastavljeni mikroskop može se koristiti i stereomikroskop za grube frakcije. Svaki preparat pregledava se u cijelosti i pod različitim povećanjima. Precizna objašnjenja o korištenju dijagrama toka pregleda detaljno su navedena u standardiziranim operativnim postupcima (SOP) koje je utvrdio referentni laboratorij EU-a za životinjske bjelančevine u hrani za životinje (EURL-AP) i objavio na svojim internetskim stranicama.
                        Najmanji broj preparata koji se mora promotriti u svakoj fazi dijagramâ toka pregleda mora se strogo poštovati, osim u slučajevima kada cijeli materijal frakcije ne omogućuje postizanje utvrđenog broja preparata, primjerice u slučaju nedobivanja taloga. Pri svakom određivanju upotrebljava se najviše 6 preparata za bilježenje broja čestica.
                        Ako se na flotatu ili sirovini pripremaju dodatni preparati primjenom posebnog sredstva za pripremu preparata s osobinama bojenja, kako je utvrđeno u točki 2.1.2.1.4., za potrebe daljnjeg utvrđivanja struktura (npr. perja, dlaka, mišića ili čestica krvi) otkrivenih na preparatima pripremljenima drugim sredstvom za pripremu preparata, kako je utvrđeno u točki 2.1.2.1.3., broj čestica računa se na temelju broja preparata po određivanju koji nije veći od 6, uključujući dodatne preparate s posebnim sredstvom za pripremu preparata.
                        Za lakšu identifikaciju vrste i podrijetla čestica laborant može koristiti pomoćne alate kao što su sustavi za potporu pri odlučivanju, zbirke slika i referentni uzorci.
                        (D1 i D2 odnose se na prvo i drugo određivanje; *: kopneni kralježnjaci, ribe)
                        (D1 i D2 odnose se na prvo i drugo određivanje; *: kopneni kralježnjaci, ribe)
                        ”

                        (12)

                        točka 2.1.4.3. zamjenjuje se sljedećim:
                        „Broj određivanja
                        Određivanja se provode na različitim poduzorcima od po 50 g.
                        Ako se nakon prvog određivanja provedenog u skladu s dijagramom toka pregleda propisanim u dijagramu 1. ne otkriju životinjske čestice, nije potrebno provesti dodatno određivanje, a o rezultatima analize potrebno je izvijestiti korištenjem terminologije iz točke 2.1.5.1.
                        Ako se nakon prvog određivanja provedenog u skladu s dijagramom toka pregleda propisanim u dijagramu 1. otkrije jedna ili više životinjskih čestica danog podrijetla (tj. od kopnenih kralježnjaka ili ribe), a podrijetlo pronađenih čestica potvrđuje prijavljeni sadržaj uzorka, nije potrebno provesti drugo određivanje. Ako je broj životinjskih čestica danog podrijetla otkrivenih tijekom tog prvog određivanja veći od 5, o rezultatima analize potrebno je izvijestiti po životinjskom podrijetlu korištenjem terminologije iz točke 2.1.5.3. Inače je o rezultatima analize potrebno izvijestiti po životinjskom podrijetlu korištenjem terminologije iz točke 2.1.5.2.
                        U drugim slučajevima, ako laboratoriju nije dostavljena deklaracija sadržaja, provodi se drugo određivanje na temelju novog poduzorka.
                        Ako je, nakon drugog određivanja provedenog u skladu s dijagramom toka pregleda propisanim u dijagramu 2., zbroj životinjskih čestica danog podrijetla otkrivenih u dva određivanja veći od 10, o rezultatima analize potrebno je izvijestiti po životinjskom podrijetlu korištenjem terminologije iz točke 2.1.5.3. Inače je o rezultatima analize potrebno izvijestiti po životinjskom podrijetlu korištenjem terminologije iz točke 2.1.5.2.”

                        (13)

                        točka 2.1.5. zamjenjuje se sljedećim:
                        „Prikaz rezultata

                        Pri izvješćivanju o rezultatima, laboratorij mora navesti na kojoj vrsti materijala je provedena analiza (talog, flotat ili sirovina). U izvješću se jasno navodi koliko je određivanja provedeno i je li prije pripreme preparata provedeno prosijavanje frakcija u skladu sa zadnjim stavkom točke 2.1.3.3.4.
                        Laboratorijsko izvješće mora sadržavati barem informacije o prisutnosti sastojaka podrijetlom od kopnenih kralježnjaka ili ribe.
                        O različitim slučajevima izvješćuje se na sljedeće načine.

                                    2.1.5.1

                                    Nije otkrivena nijedna čestica danog podrijetla:

                                                —

                                                „Koliko je bilo moguće utvrditi pregledom svjetlosnim mikroskopom, u dostavljenom uzorku nije utvrđena prisutnost čestica podrijetlom od kopnenih kralježnjaka.”

                                                —

                                                „Koliko je bilo moguće utvrditi pregledom svjetlosnim mikroskopom, u dostavljenom uzorku nije utvrđena prisutnost čestica podrijetlom od ribe.”

                                    2.1.5.2

                                    Pri provedbi samo jednog određivanja otkriveno je od 1 do 5 životinjskih čestica danog podrijetla ili pri provedbi dvaju određivanja otkriveno je od 1 do 10 čestica danog podrijetla (broj otkrivenih čestica manji je od praga utvrđenog u standardiziranim operativnim postupcima (SOP) koje je utvrdio referentni laboratorij EU-a za životinjske bjelančevine u hrani za životinje (EURL-AP) i objavio na svojim internetskim stranicama (1)):
                                    Ako je provedeno samo jedno određivanje:

                                                —

                                                „Koliko je bilo moguće utvrditi pregledom svjetlosnim mikroskopom, u dostavljenom uzorku nije utvrđena prisutnost više od 5 čestica podrijetlom od kopnenih kralježnjaka. Čestice su identificirane kao... [kosti, hrskavica, mišić, dlaka, rogovi...]. Ta niska razina prisutnosti niža je od praga utvrđenog za tu mikroskopsku metodu.”

                                                —

                                                „Koliko je bilo moguće utvrditi pregledom svjetlosnim mikroskopom, u dostavljenom uzorku nije utvrđena prisutnost više od 5 čestica podrijetlom od ribe. Čestice su identificirane kao... [riblje kosti, riblja krljušt, hrskavica, mišić, otolit, škrge...]. Ta niska razina prisutnosti niža je od praga utvrđenog za tu mikroskopsku metodu.”

                                          Ako su provedena dva određivanja:

                                                —

                                                „Koliko je bilo moguće utvrditi pregledom svjetlosnim mikroskopom, u dostavljenom uzorku tijekom dva određivanja nije utvrđena prisutnost više od 10 čestica podrijetlom od kopnenih kralježnjaka. Čestice su identificirane kao... [kosti, hrskavica, mišić, dlaka, rogovi...]. Ta niska razina prisutnosti niža je od praga utvrđenog za tu mikroskopsku metodu.”

                                                —

                                                „Koliko je bilo moguće utvrditi pregledom svjetlosnim mikroskopom, u dostavljenom uzorku tijekom dva određivanja nije utvrđena prisutnost više od 10 čestica podrijetlom od ribe. Čestice su identificirane kao... [riblje kosti, riblja krljušt, hrskavica, mišić, otolit, škrge...]. Ta niska razina prisutnosti niža je od praga utvrđenog za tu mikroskopsku metodu.”

                                          Osim toga:

                                                —

                                                U slučaju prethodnog prosijavanja uzorka, u laboratorijskom izvješću mora biti navedeno u kojoj su frakciji (prosijana frakcija, peletirana frakcija ili zrna) bile otkrivene životinjske čestice, jer otkrivanje životinjskih čestica samo u prosijanoj frakciji može biti znak okolišnog zagađenja.

                                                —

                                                Ako se otkriju samo životinjske čestice koje se ne mogu kategorizirati kao čestice podrijetlom od kopnenih kralježnjaka ili ribe (npr. mišićna vlakna), u izvješću se navodi da su otkrivene samo takve životinjske čestice i da se ne može isključiti da potječu od kopnenih kralježnjaka.

                                    2.1.5.3

                                    Pri provedbi samo jednog određivanja otkriveno je više od 5 životinjskih čestica danog podrijetla ili je pri provedbi dvaju određivanja otkriveno više od 10 čestica danog podrijetla:
                                    Ako je provedeno samo jedno određivanje:

                                                —

                                                „Koliko je bilo moguće utvrditi pregledom svjetlosnim mikroskopom, u dostavljenom uzorku utvrđena je prisutnost više od 5 čestica podrijetlom od kopnenih kralježnjaka. Čestice su identificirane kao... [kosti, hrskavica, mišić, dlaka, rogovi...].”

                                                —

                                                „Koliko je bilo moguće utvrditi pregledom svjetlosnim mikroskopom, u dostavljenom uzorku utvrđena je prisutnost više od 5 čestica podrijetlom od ribe. Čestice su identificirane kao... [riblje kosti, riblja krljušt, hrskavica, mišić, otolit, škrge...].”

                                          Ako su provedena dva određivanja:

                                                —

                                                „Koliko je bilo moguće utvrditi pregledom svjetlosnim mikroskopom, u dostavljenom uzorku tijekom dva određivanja utvrđena je prisutnost više od 10 čestica podrijetlom od kopnenih kralježnjaka. Čestice su identificirane kao... [kosti, hrskavica, mišić, dlaka, rogovi...].”

                                                —

                                                „Koliko je bilo moguće utvrditi pregledom svjetlosnim mikroskopom, u dostavljenom uzorku tijekom dva određivanja utvrđena je prisutnost više od 10 čestica podrijetlom od ribe. Čestice su identificirane kao... [riblje kosti, riblja krljušt, hrskavica, mišić, otolit, škrge...].”

                                          Osim toga:

                                                —

                                                U slučaju prethodnog prosijavanja uzorka, u laboratorijskom izvješću mora biti navedeno u kojoj su frakciji (prosijana frakcija, peletirana frakcija ili zrna) bile otkrivene životinjske čestice, jer otkrivanje životinjskih čestica samo u prosijanoj frakciji može biti znak okolišnog zagađenja.

                                                —

                                                Ako se otkriju samo životinjske čestice koje se ne mogu kategorizirati kao čestice podrijetlom od kopnenih kralježnjaka ili ribe (npr. mišićna vlakna), u izvješću se navodi da su otkrivene samo takve životinjske čestice i da se ne može isključiti da potječu od kopnenih kralježnjaka.”

               (1)  http://eurl.craw.eu/


title: Provedbena uredba Komisije (EU) 2020/1570 оd 22. listopada 2020. o odobrenju izmjene specifikacije koja nije manja za naziv upisan u registar zajamčeno tradicionalnih specijaliteta („Czwórniak staropolski tradycyjny” (ZTS))

text:
                  29.10.2020

                  HR

                  Službeni list Europske unije

                  L 359/3

         PROVEDBENA UREDBA KOMISIJE (EU) 2020/1570
         оd 22. listopada 2020.
         o odobrenju izmjene specifikacije koja nije manja za naziv upisan u registar zajamčeno tradicionalnih specijaliteta („Czwórniak staropolski tradycyjny” (ZTS))
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     U skladu s člankom 53. stavkom 1. prvim podstavkom Uredbe (EU) br. 1151/2012 Komisija je ispitala zahtjev Poljske za odobrenje izmjene specifikacije za zajamčeno tradicionalni specijalitet „Czwórniak staropolski tradycyjny”, registrirane u skladu s Uredbom Komisije (EZ) br. 729/2008 (2) kako je izmijenjena Provedbenom uredbom Komisije (EU) 2017/1898 (3).

                     (2)

                     Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (b) te Uredbe objavila zahtjev za izmjenu u Službenom listu Europske unije (4).

                     (3)

                     Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, izmjenu specifikacije potrebno je odobriti,

               DONIJELA JE OVU UREDBU:

            Članak 1.
            Odobrava se izmjena specifikacije objavljena u Službenom listu Europske unije povezana s nazivom „Czwórniak staropolski tradycyjny” (ZTS).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 22. listopada 2020.

                  Za Komisiju,

                  u ime predsjednice,

               Janusz WOJCIECHOWSKI

                  Član Komisije

            (1)  SL L 343, 14.12.2012., str. 1.

            (2)  Uredba Komisije (EZ) br. 729/2008 od 28. srpnja 2008.o upisu određenih naziva u registar zajamčeno tradicionalnih specijaliteta (Czwórniak (ZTS), Dwójniak (ZTS), Półtorak (ZTS), Trójniak (ZTS)) (SL L 200, 29.7.2008., str. 6.).

            (3)  Provedbena uredba Komisije (EU) 2017/1898 оd 18. listopada 2017. o upisu određenih naziva u registar zajamčeno tradicionalnih specijaliteta (Półtorak staropolski tradycyjny (ZTS), Dwójniak staropolski tradycyjny (ZTS), Trójniak staropolski tradycyjny (ZTS), Czwórniak staropolski tradycyjny (ZTS), Kiełbasa jałowcowa staropolska (ZTS), Kiełbasa myśliwska staropolska (ZTS) i Olej rydzowy tradycyjny (ZTS)) (SL L 269, 19.10.2017., str. 3.).

            (4)  SL C 214, 29.6.2020., str. 8.


title: Provedbena uredba Komisije (EU) 2020/1571 оd 22. listopada 2020. o odobrenju izmjene specifikacije koja nije manja za naziv upisan u registar zajamčeno tradicionalnih specijaliteta („Półtorak staropolski tradycyjny” (ZTS))

text:
                  29.10.2020

                  HR

                  Službeni list Europske unije

                  L 359/4

         PROVEDBENA UREDBA KOMISIJE (EU) 2020/1571
         оd 22. listopada 2020.
         o odobrenju izmjene specifikacije koja nije manja za naziv upisan u registar zajamčeno tradicionalnih specijaliteta („Półtorak staropolski tradycyjny” (ZTS))
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     U skladu s člankom 53. stavkom 1. prvim podstavkom Uredbe (EU) br. 1151/2012 Komisija je ispitala zahtjev Poljske za odobrenje izmjene specifikacije za zajamčeno tradicionalni specijalitet „Półtorak staropolski tradycyjny”, registrirane u skladu s Uredbom Komisije (EZ) br. 729/2008 (2) kako je izmijenjena Provedbenom uredbom Komisije (EU) 2017/1898 (3).

                     (2)

                     Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (b) te Uredbe objavila zahtjev za izmjenu u Službenom listu Europske unije (4).

                     (3)

                     Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, izmjenu specifikacije potrebno je odobriti,

               DONIJELA JE OVU UREDBU:

            Članak 1.
            Odobrava se izmjena specifikacije objavljena u Službenom listu Europske unije povezana s nazivom „Półtorak staropolski tradycyjny” (ZTS).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 22. listopada 2020.

                  Za Komisiju,

                  u ime predsjednice,

               Janusz WOJCIECHOWSKI

                  Član Komisije

            (1)  SL L 343, 14.12.2012., str. 1.

            (2)  Uredba Komisije (EZ) br. 729/2008 od 28. srpnja 2008.o upisu određenih naziva u registar zajamčeno tradicionalnih specijaliteta (Czwórniak (ZTS), Dwójniak (ZTS), Półtorak (ZTS), Trójniak (ZTS)) (SL L 200, 29.7.2008., str. 6.).

            (3)  Provedbena uredba Komisije (EU) 2017/1898 оd 18. listopada 2017. o upisu određenih naziva u registar zajamčeno tradicionalnih specijaliteta (Półtorak staropolski tradycyjny (ZTS), Dwójniak staropolski tradycyjny (ZTS), Trójniak staropolski tradycyjny (ZTS), Czwórniak staropolski tradycyjny (ZTS), Kiełbasa jałowcowa staropolska (ZTS), Kiełbasa myśliwska staropolska (ZTS) i Olej rydzowy tradycyjny (ZTS)) (SL L 269, 19.10.2017., str. 3.).

            (4)  SL C 214 29.6.2020., str. 16.


title: Provedbena uredba Komisije (EU) 2020/1572 оd 28. listopada 2020. o izmjeni Provedbene uredbe (EU) 2019/626 u pogledu popisa trećih zemalja i njihovih regija iz kojih je odobren ulazak u Europsku uniju mliječnih proizvoda i kukaca (Tekst značajan za EGP)

text:
                  29.10.2020

                  HR

                  Službeni list Europske unije

                  L 359/5

         PROVEDBENA UREDBA KOMISIJE (EU) 2020/1572
         оd 28. listopada 2020.
         o izmjeni Provedbene uredbe (EU) 2019/626 u pogledu popisa trećih zemalja i njihovih regija iz kojih je odobren ulazak u Europsku uniju mliječnih proizvoda i kukaca
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2017/625 Europskog parlamenta i Vijeća od 15. ožujka 2017. o službenim kontrolama i drugim službenim aktivnostima kojima se osigurava primjena propisa o hrani i hrani za životinje, pravila o zdravlju i dobrobiti životinja, zdravlju bilja i sredstvima za zaštitu bilja, o izmjeni uredaba (EZ) br. 999/2001, (EZ) br. 396/2005, (EZ) br. 1069/2009, (EZ) br. 1107/2009, (EU) br. 1151/2012, (EU) br. 652/2014, (EU) 2016/429 i (EU) 2016/2031 Europskog parlamenta i Vijeća, uredaba Vijeća (EZ) br. 1/2005 i (EZ) br. 1099/2009 i direktiva Vijeća 98/58/EZ, 1999/74/EZ, 2007/43/EZ, 2008/119/EZ i 2008/120/EZ te o stavljanju izvan snage uredaba (EZ) br. 854/2004 i (EZ) br. 882/2004 Europskog parlamenta i Vijeća, direktiva Vijeća 89/608/EEZ, 89/662/EEZ, 90/425/EEZ, 91/496/EEZ, 96/23/EZ, 96/93/EZ i 97/78/EZ te Odluke Vijeća 92/438/EEZ (Uredba o službenim kontrolama) (1), a posebno njezin članak 127. stavak 2.,
         budući da:

                     (1)

                     Uredbom (EU) 2017/625 utvrđuju se pravila za službene kontrole i druge službene aktivnosti koje provode nadležna tijela država članica radi provjere usklađenosti sa zakonodavstvom Unije, među ostalim u području sigurnosti hrane u svim fazama postupka proizvodnje, prerade i distribucije. Njome je posebno propisano da određene životinje i roba mogu ući u Uniju samo iz treće zemlje ili regije treće zemlje koja se nalazi na popisu koji je u tu svrhu sastavila Komisija.

                     (2)

                     Delegiranom uredbom Komisije (EU) 2019/625 (2) dopunjuje se Uredba (EU) 2017/625. Konkretno, člankom 3. te delegirane uredbe utvrđuju se propisi za određene životinje i robu kojima je dopušten ulazak u Uniju samo iz trećih zemalja ili njihovih regija uvrštenih na popis takvih životinja i robe iz Provedbene uredbe Komisije (EU) 2019/626 (3).

                     (3)

                     Provedbenom uredbom (EU) 2019/626 utvrđuju se takvi popisi trećih zemalja ili njihovih regija iz kojih je odobren ulazak u Uniju pošiljaka određenih životinja i robe namijenjenih prehrani ljudi ili se na njih upućuje.

                     (4)

                     Člankom 10. Provedbene uredbe (EU) 2019/626 propisano je da se ulazak u Uniju pošiljaka sirovog mlijeka, kolostruma, mliječnih proizvoda i proizvoda na osnovi kolostruma namijenjenih prehrani ljudi odobrava samo ako dolaze iz trećih zemalja ili njihovih regija iz kojih je odobren uvoz u Uniju u skladu s člankom 2. Uredbe Komisije (EU) br. 605/2010 (4). Prije datuma početka primjene Provedbene uredbe (EU) 2019/626 odobravao se i ostalim trećim zemljama na temelju zahtjeva u pogledu javnog zdravlja za uvoz pošiljaka određenih mliječnih proizvoda, upućivanjem na članke 3. i 4. Uredbe (EU) br. 605/2010. Upućivanja na članke 3. i 4. Uredbe (EU) br. 605/2010 pogreškom nisu uključena u članak 10. Provedbene uredbe (EU) 2019/626 te bi ih trebalo dodati. Članak 10. Provedbene uredbe (EU) 2019/626 trebalo bi stoga na odgovarajući način izmijeniti.

                     (5)

                     Člankom 20. Provedbene uredbe (EU) 2019/626 propisano je da se ulazak u Uniju pošiljaka kukaca namijenjenih prehrani ljudi odobrava samo ako je takva hrana podrijetlom i poslana iz treće zemlje ili njezine regije koja je navedena u Prilogu III.a toj provedbenoj uredbi. Ulazak kukaca u Uniju iz trećih zemalja i njihovih regija trebalo bi odobriti, a njih uvrstiti na popis samo ako te treće zemlje i njihove regije pruže primjerene dokaze i jamstva o ispunjavanju zahtjeva utvrđenih u članku 127. stavku 3. Uredbe (EU) 2017/625 i članku 4. Delegirane uredbe (EU) 2019/625.

                     (6)

                     Tajland je 4. prosinca 2019. Komisiji dostavio odgovarajući upitnik za ocjenu izvoza kukaca namijenjenih prehrani ljudi u EU.

                     (7)

                     Tajland je 6. travnja 2020. Komisiji dostavio dostatne dokaze i jamstva za uvrštenje na popis trećih zemalja ili njihovih regija iz kojih je odobren ulazak u Uniju pošiljaka kukaca. Tajland bi stoga trebalo uvrstiti na popis iz Priloga III.a Provedbenoj uredbi (EU) 2019/626 te bi taj prilog trebalo na odgovarajući način izmijeniti.

                     (8)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Provedbena uredba (EU) 2019/626 mijenja se kako slijedi:

                        (1)

                        Članak 10. zamjenjuje se sljedećim:

                           „Članak 10.

                              Popis trećih zemalja
                              ili njihovih regija iz kojih je odobren ulazak u Uniju pošiljaka sirovog mlijeka, kolostruma, mliječnih proizvoda i proizvoda na osnovi kolostruma

                           Ulazak u Uniju pošiljaka sirovog mlijeka, kolostruma, mliječnih proizvoda i proizvoda na osnovi kolostruma namijenjenih prehrani ljudi odobrava se samo ako dolaze iz trećih zemalja ili njihovih regija iz kojih je odobren uvoz u Uniju u skladu s člancima 2., 3. i 4. Uredbe (EU) br. 605/2010.”

                        (2)

                        Prilog III.a mijenja se u skladu s Prilogom ovoj Uredbi.

            Članak 2.
            Ova Uredba stupa na snagu trećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 28. listopada 2020.

                  Za Komisiju

                  Predsjednica

               Ursula VON DER LEYEN

            (1)  SL L 95, 7.4.2017., str. 1.

            (2)  Delegirana uredba Komisije (EU) 2019/625 od 4. ožujka 2019. o dopuni Uredbe (EU) 2017/625 Europskog parlamenta i Vijeća u pogledu zahtjeva koji se primjenjuju na ulazak u Uniju pošiljaka određenih životinja i robe namijenjenih prehrani ljudi (SL L 131, 17.5.2019., str. 18.).

            (3)  Provedbena uredba Komisije (EU) 2019/626 od 5. ožujka 2019. o popisima trećih zemalja ili njihovih regija iz kojih je odobren ulazak u Europsku uniju određenih životinja i robe namijenjenih prehrani ljudi i o izmjeni Provedbene uredbe (EU) 2016/759 u pogledu tih popisa (SL L 131, 17.5.2019., str. 31.).

            (4)  Uredba Komisije (EU) br. 605/2010 od 2. srpnja 2010. o uvjetima zdravlja životinja i javnog zdravlja te uvjetima veterinarskog certificiranja za unošenje sirovog mlijeka, mliječnih proizvoda, kolostruma i proizvoda na osnovi kolostruma namijenjenih prehrani ljudi u Europsku uniju (SL L 175, 10.7.2010., str. 1.).

            PRILOG
            U Prilogu III.a Provedbenoj uredbi (EU) 2019/626 nakon unosa za Južnu Koreju dodaje se sljedeći unos:

                           „TH

                           Tajland”